Merkezê Çapemenî û Îrtîbatî yê HPG’yî dabi eşnawitene ke 4 gerîlayî 10’ê Nîsane de cuya xo vîndî kerdo û nasnameyê înan eşkera kerdîbî. HPG’yî derheqê naye de ratşkerdişêk pare kerd.
Eşkerayîye de ame vatene ke embaza ma Zîlan Cîwanro ( Şehla Mehmetvelî) ya ke ma sey şehîde îlan kerde bî şehîde nêbîya wezîfeyê xo ser o ya. Nê hêrişî de embazê ma Zîlan Hevî ( Semîra Delayîmîlane) bîya şehîde. HPG’yî semedê na xelatîya ke rîyê şertanê şerî ra ameya meydan sere de keyeyê Delayîmîle heme şarê welatperwerê Kurdî ra ozrê xo waşt û nasnameyê  Zîlan Hevî yî eşkera kerd.
Nameyê Qodî: Zîlan Hevî
Name Peyname: Semîra Delayîmîlane
Cayê Biyayîşî: Xoy
Maye-Pî: Amîne - Cafer
Tarîx û Cayê Şehadetî: 10’ê Nîsan a 2019 / Xakukê
